section_heading: Charlotte i New Orleans Hornets
paragraph_text: Izabran je kao 19. izbor NBA drafta 2000. od strane Charlotte Hornetsa. U prve dvije sezone bio je rezervni centar i prosječno je postizao 6.5 poena za 16.8 minuta u igri. U sezoni 2002./03. Hornetsi su se preselili iz Charlottea u New Orleans. Međutim to nije omelo Magloirea da starta u sve 82 utakmice i prosječno postiže 10.3 poena i 8.8 skokova. U sezoni 2003./04. Magloire je prosječno postizao 13.6 poena i 10.3 skokova te izborio nastup na All-Star utakmici. Time je postao tek drugi Kanađanin, nakon Stevea Nasha, koji je izborio nastup na All-Star utakmici. Magloire je igrao sjajno te je utakmicu završio, predvodivši Istok, s 19 poena i 8 skokova za 21 minutu igre.